
תענית כב ע"ב



טקסט הדף מנוקד



וַיִּשְׁלַח אֵלָיו מַלְאָכִים לֵאמֹר מַה לִּי וָלָךְ מֶלֶךְ יְהוּדָה לֹא עָלֶיךָ אַתָּה הַיּוֹם כִּי אֶל בֵּית מִלְחַמְתִּי וֵאלֹהִים אָמַר לְבַהֲלֵנִי חֲדַל לְךָ מֵאֱלֹהִים אֲשֶׁר עִמִּי וְאַל יַשְׁחִיתֶךָ


מַאי אֱלֹהִים אֲשֶׁר עִמִּי אָמַר רַב יְהוּדָה אָמַר רַב זוֹ עֲבוֹדָה זָרָה אֲמַר הוֹאִיל וְקָא בָּטַח בַּעֲבוֹדָה זָרָה יָכֵילְנָא לֵיהּ


וַיֹּרוּ הַיֹּרִים לַמֶּלֶךְ יֹאשִׁיָּהוּ וַיֹּאמֶר הַמֶּלֶךְ לַעֲבָדָיו הַעֲבִירוּנִי כִּי הׇחֳלֵיתִי מְאֹד מַאי כִּי הׇחֳלֵיתִי מְאֹד אָמַר רַב יְהוּדָה אָמַר רַב מְלַמֵּד שֶׁעָשׂוּ כׇּל גּוּפוֹ כִּכְבָרָה


אָמַר רַבִּי שְׁמוּאֵל בַּר נַחְמָנִי אָמַר רַבִּי יוֹנָתָן מִפְּנֵי מָה נֶעֱנַשׁ יֹאשִׁיָּהוּ מִפְּנֵי שֶׁהָיָה לוֹ לִימָּלֵךְ בְּיִרְמְיָהוּ וְלֹא נִמְלַךְ מַאי דְּרַשׁ וְחֶרֶב לֹא תַעֲבֹר בְּאַרְצְכֶם


מַאי חֶרֶב אִילֵימָא חֶרֶב שֶׁאֵינָהּ שֶׁל שָׁלוֹם וְהָכְתִיב וְנָתַתִּי שָׁלוֹם בָּאָרֶץ אֶלָּא אֲפִילּוּ שֶׁל שָׁלוֹם וְהוּא אֵינוֹ יוֹדֵעַ שֶׁאֵין דּוֹרוֹ דּוֹמֶה יָפֶה


כִּי הֲוָה נִיחָא נַפְשֵׁיהּ חֲזָא יִרְמְיָהוּ שִׂפְוָותֵיהּ דְּקָא מְרַחֲשָׁן אָמַר שֶׁמָּא חַס וְשָׁלוֹם מִילְּתָא דְּלָא מְהַגְּנָא אֲמַר אַגַּב צַעֲרֵיהּ גְּחֵין וְשַׁמְעֵיהּ דְּקָא מַצְדֵּיק עֲלֵיהּ דִּינָא אַנַּפְשֵׁיהּ אֲמַר צַדִּיק הוּא ה' כִּי פִיהוּ מָרִיתִי פְּתַח עֲלֵיהּ הַהִיא שַׁעְתָּא רוּחַ אַפֵּינוּ מְשִׁיחַ ה'


מַעֲשֶׂה וְיָרְדוּ זְקֵנִים מִירוּשָׁלַיִם לְעָרֵיהֶם כּוּ' אִיבַּעְיָא לְהוּ כִּמְלֹא תַנּוּר תְּבוּאָה אוֹ דִלְמָא כִּמְלֹא תַנּוּר פַּת


תָּא שְׁמַע כִּמְלֹא פִי תַנּוּר וַעֲדַיִין תִּיבְּעֵי לְהוּ כְּכִיסּוּיָא דְתַנּוּרָא אוֹ דִלְמָא כִּי דָרָא דְרִיפְתָּא דְּהָדַר לֵיהּ לְפוּמָּא דְתַנּוּרָא תֵּיקוּ


וְעוֹד גָּזְרוּ תַּעֲנִית עַל שֶׁאָכְלוּ זְאֵבִים כּוּ' אָמַר עוּלָּא מִשּׁוּם רַבִּי שִׁמְעוֹן בֶּן יְהוֹצָדָק מַעֲשֶׂה וּבָלְעוּ זְאֵבִים שְׁנֵי תִינוֹקוֹת וֶהֱקִיאוּם דֶּרֶךְ בֵּית הָרְעִי וּבָא מַעֲשֶׂה לִפְנֵי חֲכָמִים וְטִיהֲרוּ אֶת הַבָּשָׂר וְטִמְּאוּ אֶת הָעֲצָמוֹת


עַל אֵלּוּ מַתְרִיעִין בְּשַׁבָּת כּוּ' תָּנוּ רַבָּנַן עִיר שֶׁהִקִּיפוּהָ נׇכְרִים אוֹ נָהָר וְאֶחָד סְפִינָה הַמִּיטָּרֶפֶת בַּיָּם וְאֶחָד יָחִיד שֶׁנִּרְדָּף מִפְּנֵי נׇכְרִים אוֹ מִפְּנֵי לִסְטִין וּמִפְּנֵי רוּחַ רָעָה מַתְרִיעִין בְּשַׁבָּת וְעַל כּוּלָּן יָחִיד רַשַּׁאי לְסַגֵּף אֶת עַצְמוֹ בְּתַעֲנִית


רַבִּי יוֹסֵי אוֹמֵר אֵין הַיָּחִיד רַשַּׁאי לְסַגֵּף אֶת עַצְמוֹ בְּתַעֲנִית שֶׁמָּא יִצְטָרֵךְ לַבְּרִיּוֹת וְאֵין הַבְּרִיּוֹת מְרַחֲמוֹת עָלָיו אָמַר רַב יְהוּדָה אָמַר רַב מַאי טַעְמָא דְּרַבִּי יוֹסֵי דִּכְתִיב וַיְהִי הָאָדָם לְנֶפֶשׁ חַיָּה נְשָׁמָה שֶׁנָּתַתִּי בְּךָ הַחְיֵיה


שִׁמְעוֹן הַתִּימְנִי אוֹמֵר אַף עַל הַדֶּבֶר כּוּ' אִיבַּעְיָא לְהוּ לֹא הוֹדוּ לוֹ חֲכָמִים בַּשַּׁבָּת אֲבָל בַּחוֹל הוֹדוּ לוֹ אוֹ דִלְמָא לֹא הוֹדוּ לוֹ כְּלָל


תָּא שְׁמַע דְּתַנְיָא מַתְרִיעִין עַל הַדֶּבֶר בַּשַּׁבָּת וְאֵין צָרִיךְ לוֹמַר בַּחוֹל רַבִּי חָנָן בֶּן פִּיטוֹם תַּלְמִידוֹ שֶׁל רַבִּי עֲקִיבָא מִשּׁוּם רַבִּי עֲקִיבָא אוֹמֵר אֵין מַתְרִיעִין עַל הַדֶּבֶר כׇּל עִיקָּר


עַל כׇּל צָרָה שֶׁלֹּא תָּבוֹא עַל הַצִּבּוּר כּוּ' תָּנוּ רַבָּנַן עַל כׇּל צָרָה שֶׁלֹּא תָּבוֹא עַל הַצִּבּוּר מַתְרִיעִין עָלֶיהָ חוּץ מֵרוֹב גְּשָׁמִים מַאי טַעְמָא אָמַר רַבִּי יוֹחָנָן לְפִי שֶׁאֵין מִתְפַּלְּלִין עַל רוֹב הַטּוֹבָה


וְאָמַר רַבִּי יוֹחָנָן מִנַּיִין שֶׁאֵין מִתְפַּלְּלִין עַל רוֹב הַטּוֹבָה שֶׁנֶּאֱמַר הָבִיאוּ אֶת כׇּל הַמַּעֲשֵׂר אֶל בֵּית הָאוֹצָר וְגוֹ' מַאי עַד בְּלִי דָּי אָמַר רָמֵי בַּר רַב יוֹד עַד שֶׁיִּבְלוּ שִׂפְתוֹתֵיכֶם מִלּוֹמַר דָּי


אָמַר רָמֵי בַּר רַב יוֹד וּבַגּוֹלָה מַתְרִיעִין עָלֶיהָ תַּנְיָא נָמֵי הָכִי שָׁנָה שֶׁגְּשָׁמֶיהָ מְרוּבִּין אַנְשֵׁי מִשְׁמָר שׁוֹלְחִין לְאַנְשֵׁי מַעֲמָד תְּנוּ עֵינֵיכֶם בַּאֲחֵיכֶם שֶׁבַּגּוֹלָה שֶׁלֹּא יְהֵא בָּתֵּיהֶם קִבְרֵיהֶם


שָׁאֲלוּ אֶת רַבִּי אֱלִיעֶזֶר עַד הֵיכָן גְּשָׁמִים יוֹרְדִין וְיִתְפַּלְּלוּ שֶׁלֹּא יֵרְדוּ אָמַר לָהֶם כְּדֵי שֶׁיַּעֲמוֹד אָדָם בְּקֶרֶן אָפֵל וִישַׁכְשֵׁךְ רַגְלָיו בַּמַּיִם וְהָתַנְיָא יָדָיו רַגְלָיו כְּיָדָיו קָאָמֵינָא


אָמַר רַבָּה בַּר בַּר חָנָה לְדִידִי חַזְיָא לִי קֶרֶן אָפֵל דְּקָם הַהוּא טַיָּיעָא כִּי רְכִיב גַּמְלָא וְנָקֵיט רוּמְחָא בִּידֵיהּ מִיתְחֲזֵי אִינִיבָא


תָּנוּ רַבָּנַן וְנָתַתִּי גִּשְׁמֵיכֶם בְּעִתָּם לֹא שִׁכּוֹרָה וְלֹא צְמֵאָה אֶלָּא בֵּינוֹנִית שֶׁכׇּל זְמַן שֶׁהַגְּשָׁמִים מְרוּבִּין מְטַשְׁטְשִׁין אֶת הָאָרֶץ וְאֵינָהּ מוֹצִיאָהּ פֵּירוֹת דָּבָר אַחֵר




רש"י



 וישלח אליו מלאכים לאמר מה לי ולך מלך יהודה לא עליך אתה היום כי אל בית מלחמתי ואלהים אמר לבהלני חדל לך מאלהים אשר עמי וגו' לא עליך אני הולך היום. יאשיה יצא לקראתו למלחמה ולא נתנו לעבור בארצו ושלח לו פרעה נכה מלאכים לאמר כו': מאן אלהים. דקאמר ליה פרעה נכה חדל לך מאלהים אשר עמי: מלמד. מדכתיב ויורו המורים דמשמע יריות רבות יורו המורים: אמר רב יהודה אמר רב מלמד שעשו כל גופו ככברה: הא כתיב ונתתי שלום בארץ. ולמאי הלכתא כתביה רחמנא לאידך קרא וחרב לא תעבור בארצכם אלא אפי' חרב של שלום: שאין דורו דומה יפה. בעיני המקום: איבעיא להו כמלא תנור תבואה. דהיינו שיעור גדול יותר ממלא תנור פת דשיעור קטן הוא שאין דרך למלאות כל חלל התנור פת אלא בדפנות מדביקין אותו: ת''ש. דקתני חדא כי האי לישנא כמלא פי התנור דהיינו פת דאילו תבואה לא מצי קיימא על פי התנור: או דלמא כי דרא דריפתא. שורה של לחם הדבוקין זה אצל זה בפי התנור אי נמי שמדביקין זה למעלה מזה עד פי התנור: ובלען. כשהן שלימין: וטהרו את הבשר. שאינו מטמא טומאת מת דנתעכל ונתבטל תוך מעיו וכגון ששהו ימי עיכול ופירשא בעלמא הוא: וטימאו את העצמות. דלא מתעכלו: מפני רוח רעה. שנכנס בו רוח שידה ורץ והולך ושמא יטבע בנהר או יפול וימות: לסגף. לענות נפש מתרגמינן לסגפא נפש (במדבר ל): יצטרך לבריות. כי אין בו כח להרויח ולהתפרנס מיגיעו: דכתיב לנפש חיה. החייה: חנן בן פטום אומר אין מתריעין על הדבר. אפי' בחול דגזירה היא: רמי בר רב יוד. חכם ששמו יוד: ובגולה. בבל שהיא במצולה: מתריעין על רוב גשמים. שלא ירדו: שלא יהו בתיהם קבריהן. שעמוקה היא ונטבעים בתיהם במים: אנשי משמר ואנשי מעמד. מפרש בשלשה פרקים לקמן (דף כו.): תנו עיניכם. התבוננו בתפלתכם בתעניות עליהם שלא ירדו רוב גשמים: קרן אפל. שן סלע גבוה וכך שמו: וישכשך רגליו במים. כלומר לעולם אין מתפללין: והתניא ידו. עד שישכשך ידו: רגלו כידו. וכיון דיכול לשכשך ברגלו אי שוחה יכול לשכשך בידו נמי: טייעא. סוחר ישמעאל: ומיתחזי. האי טייעא וגמליה ורומחא לרבה בר בר חנה דהוה על קרן אפל: איניבא. תולעת ל''א כי אנבא לינדינ''א בלע''ז: לא שכורה. לא שתויה יותר מדאי שמטשטשין את הארץ: 

תוספות



 כמלא תנור תבואה או דלמא כמלא תנור פת. כמלא תנור תבואה הוי פי' כמלא חלל התנור תבואה דהיינו יותר ממלא תנור פת תא שמע כמלא פי תנור פת ואם כן מיירי בפת: ועדיין תבעי לך כמלא פי תנור כמלא עגול פי תנור. דהיינו שורה של לחם סביבות פי התנור או דלמא כי דרא דריפתא ואהדר ליה לפומיה דתנורא שורות שורות של לחם זו למעלה מזו עד פי התנור: וטהרו את הבשר. פירוש לפי שנתעכלו במעי הזאבים וטמאו את העצמות דלא מיעכלו: ועל כולן רשאי לסגף עצמו בתענית. פי' לענות נפש מתרגמינן לסגפא נפש: ר' יוסי אומר אין היחיד רשאי לסגף. ונ''ל דהני תנאי ל''פ בהא דמיירי הני אמוראי בפרקין דלעיל (דף יא:) אם נקרא חוטא או נקרא קדוש וכו' דהאמוראי פליגי במצי לצעורי נפשיה והני תנאי פליגי בדלא מצי לצעורי נפשיה: לאנשי משמר. פי' דהיינו אנשי מעמד דיש בישראל שהיו נחלקים למעמדות להתפלל שיתפללו על אחיהם שבגולה פי' לפי שגגותיהם שוים ונימוקים מחמת גשמים: קרן אפל. פי' שם מקום: אינבא. פירוש לנד''א בלע''ז מחמת גובהו של הר: בלילי רביעיות ובלילי שבתות. פי' שלא היו בני אדם הולכין בדרכים באותן לילות מפני . אגרת בת מחלת כדמפרש במסכת פסחים (דף קיב:): 

רבינו חננאל

ועוד גזרו תענית על שבלעו זאבים ב' תינוקות בעבר הירדן והקיאום דרך בית רעי וטיהרו הבשר וטמאו העצמות מ"ט כיון דבשר עביד להתעכולי כמעוכל הוא וכפרש הוא חשוב וכגללים שאין להם טומאה אבל העצמות דאקישי טפי לא עבידי לאיתעכלי ובחזקתייהו קיימי לפיכך מטמאי. ומפורש זה כאשר אמרנו במנחות בפ' ר' ישמעאל אומר בבעיא דרמי בר חמא בפיל שבלע כפיפה מצרית והקיאה דרך בית הרעי כו' ואמרינן תפשוט ליה מהא דאמר עולא מעשה שבלעו ב' זאבים ב' תינוקות והקיאום דרך הרעי כו':



על אלו מתריעין בשבת על עיר שהקיפוה נכרים כו' ואוקימנא בפרק הראשון דהתרעה זו בעננו. ר' יוסי אומר לעזרה ולא לצעקה:



ת"ר עיר שהקיפוה נכרים נהר וספינה המטורפת בים. ויחיד הנרדף לפני נכרים או מפני רוח רעה או מפני לסטים מתריעין עליהן בשבת. ועל כולן יחיד רשאי לסגף עצמו בתענית ר' יוסי אומר אין היחיד רשאי לסגף עצמו בתענית שמא יצטרך לבריות ואין מרחמין עליו.



ואמרי' מ"ט דר' יוסי כתיב ויהי האדם לנפש חיה. נשמה שנתתי בך החיה.



שמעון התימני אומר מתריעין אף על הדבר. [משום ר"ע אמרו אין מתריעין על הדבר] כל עיקר.



על כל צרה הבאה על הצבור מתריעין עליהן חוץ מרוב גשמים. מעשה שאמרו בחוני המעגל התפלל אולי ירדו גשמים. עוד אמר להם צאו וראו אם נמחית אבן הטועין פי' כדאמרן בפרק אלו מציאות ת"ר אבן הטועין היתה בירושלים כל מי שאבדה לו אבדה נפנה לשם וכל המוצא אבדה נפנה לשם המוצא היה עולה על אותה אבן והיה מכריז מי שאבדה לו אבדה יבא ויתן סימניה ויקח. ומי שאבדה לו אבדה היה נותן סימניה ונוטלה וזו ששנינו צאו וראו אם נמחית אבן הטועין. והוו רבותי מפרשין אם נמחית אבן הטועין מלשון וימח את כל היקום כלומר אם כיסוה המים כאלו נמחית מן העולם עד שראינו בירושלמי פירוש אחרת כשם שאי אפשר לאבן הזה להמחות כך אי אפשר להתפלל על הגשמים שילכו שלח לו שמעון בן שטח צריך אתה להתנדות אלו נגזרה גזרה בימי אליהו שנשבע שלא יבא מטר אלא לפי דברו ונשבעת אתה שעתה מיד יבא מטר לא נמצאת מביא רבים לידי חטא וחלול השם וכל המביא הרבים לידי חלול השם צריך נדוי וכל המעכב את הרבים מלעשות מצוה צריך נידוי.



מניין שאין מתפללין על רוב גשמים שנאמר והריקותי לכם ברכה עד בלי די ואמר רב עד שיבלו שפתותיכם מלומר די.



ובגולה מתריעין על רוב גשמים. תניא נמי הכי שנה שגשמיה מרובים אנשי משמר שולחין לאנשי מעמד תנו עיניכם לאחיכם שבגולה שלא יפלו עליהן בתיהן. יניבא תולעת דגרסינן בכיסוי הדם נפל ליה לר' חייא יאניבא בכיתניה. פי' גאון גירסא כך הוא כינבא ונבא זהו מן כנים. כגון הא דגרס בפרק (ר' אליעזר אומר תולין) [שמונה שרצים קז ב] הטפויין וביצי כנים. ועוד בפרק (ב"ש אומר) [שלשה מינים אסורין בנזיר (לט א)] ת"ש מאנבא חיה דמשתכחא בעיקבא ואנבא מיתה משתכחא ברישא דמזיא ובלשון ישמעאל קורין אותן ציבאן והדעת נוטה על הפירוש שפירשנו אנו. שאלו לר' אליעזר עד מתי יהו הגשמים יורדין ולא יתפללו עליהן שלא ירדו גשמים אמר להן עד כדי שישב אדם (במקום אפל) בקרן אפל וישכשך רגלו כידו במים:



ת"ר ונתתי גשמיכם בעתם לא שכורה ולא צמאה אלא בינונית שבזמן שהגשמים רבים מטשטשין את הארץ ואינה עושה פירות.





רבינו גרשום

והכתיב ונתתי שלום ואין צריך לומר חרב שאינה של שלום שאינה עוברת:



שאין דורו דומה יפה שאין מעשה ידי הדור יפה שלפיכך הוא בא:



כמלא תנור תבואה כמו שהיה קרקע התנור מכוסה מתבואה. כמלא תנור פת היינו מעט. כמלא פי תנור משמע פת שהוא סביב הפה. כי כיסא דתנורא ככיסוי פי התנור דהיינו פת אחד:



וטיהרו את הבשר שהרי נתעכל וטמאו את העצמות. שלא נתעכל:



לסגף לענות כדמתרגמינן לענות לסגפא:



או לא הודו לו כלל. דאין מתריעין על הדבר כלל אפי' בחול בזמן שישנו במקום אחד. מאי טעמא אין מתריעין על רוב גשמים:



ובגולה מתריעין על רוב גשמים לפי שהן יושבין באגם ורוב גשמים קשה להם. תנו עיניכם שתתפללו. אופל הר גבוה:



לשפשף במים. מילתא דלא אפשר רגלו כידו (למ"ה) רגלו או ידו. אינבא. לנטרא:





רמב"ן

והא דתנן אף על הדבר ולא הודו לו חכמים. איבעיא לן בגמ' לא הודו לו בשבת בלחוד לגבי עננו או לא הודו לו כלל להתרעה דחול ומסקינן חנן בר פנחס הוא דקאמר משמיה דר"ע אין מתריעין על הדבר כל עיקר. אי קשיא והא מתני' קתני על הדבר ר"ע אומר מתריעות בסביבותיה וכ"ש בה לאו קושיא היא דר"ע במתני' לא אתא אלא לאיפלוגי אדינא דסביבותיה ושמעיה לת"ק דאמר בעיר שיש בה דבר או מפולת סביבותיה מתענות ואמר ליה איהו אין בסביבותי' אלא התרעה לומר דגבי מפולת וכן בעיר שלא ירדו עליה גשמים סביבותיה מתריעין אבל פלוגתא בדבר גופא בעיר לא קתני (אלא) במתני' ברישא עד סיפא דקתני ולא הודו לו דמסתים לי' סתומי ותני לה בבריי' בהדיא. כנ"ל ודבר ברור הוא.
וראיתי להראב"ד ז"ל שכתב חנן בן פנחס אומר משמיה דר"ע אין מתריעין על הדבר בשבת וכן כתב הראב"ד ז"ל ה"ג משום ר"ע אין מתריעין על הדבר בשבת. דלא תקשי דר"ע אדר"ע שנו והחליפו הגירסא מפני קושיא זו שתרצנוה יפה אבל בנוסחאות ובדברי ר"ת ז"ל כתוב כך בכולן אין מתריעין על הדבר כל עיקר וטעמיה דר"ע משום דמפולת בבריאות וכן ארבה ושאר צרות השנויות אין מנהגו של עולם בכך אבל מיתה כיון דמנהג עולם הוא אע"ג שהיא באה בהן יותר מן הראוי אין מתריעין עליה אבל מתענין בלא התרעה. 
והא דקתני בברייתא לעיל אין מתריעין עליהן אלא בהפרכיא שלהן, פי' לומר שאפי' בעומדות על הגבולין אין מתריעין מהפרכי' להפרכי' דלא הויין בסביבותי'. ואין מתריעין לאו דוקא אלא אין מתריעין ולא מתענין כלל קאמר ואיידי דקתני רישא מתריעין נקט סיפא הכי. ויש נוסחאות שכתוב בהן ועל כולן אין מתריעין עליהן אלא בהפרכי' שלהן וכן כתוב בפי' ר"ח ז"ל. 
ומצאתי בתוספתא שהיא שנויה כך מתריעין על הגובאי בכל שהן מפני שהיא מכה מהלכת. ר"ש אומר אף על החרב. חרב העוברת ממקום למקום בא"י אפי' חרב של שלום מתריעין עליה כו' (מתנית' דלקמן והתני עלה) ועל כולן אין מתריעין עליהן אלא באותה אפרכיא בלבד היה בסוריא אין מתריעין עליהן בא"י בא"י אין מתריעין עליהן בסוריא. ולפי זה הענין משמע דהאי על כולן הוא אפי' אמכה מהלכת שאם היה אפי' המכה או חרב בא"י אין מתריעין עליהן בסוריא הא בכל א"י שהיא אפרכיא א' מתריעין אע"פ שלא נראה אלא בעיר אחת מפני שהיא מכה מהלכת. 
מיהו קשה לי דבמתני' שגזרו תענית בירושל' על שאכלו הזאבים תינוקות בעבר הירדן והיא אפרכיא אחרת כדתנן שלש ארצות לחזקה יהודה ועבר הירדן והגליל. ואפשר שכל ארץ ישראל ואפי' עבר הירדן אפרכיא אחת לענין תעניות וכדקתני בברייתא בארבה אפי' לא נראה אלא מין אחד בכל א"י מתריעין עליו מיד דמשמע בכל א"י מתריעין משום מקום אחד אבל בסוריא וחוצה לארץ שאין שיירות מצויות ואין הולכי דרכים מצויין כלל לפי שהן בדלין מהם ומעיירותיהן היא אפרכיא אחרת. ובכל מקום שהחזיקו בו עולי מצרים כארץ ישראל שהרי גזרו תענית בירושלי' על השדפון שבאשקלון דאשקלון מא"י היא בכבוש עולי מצרים כדכתיב וילכד את עזה ואה גבוליה ואת אשקלון ואע"ג דתנן מאשקלון ולדרום ואשקלון כדרום בכבוש עולי בבל הוא כחוצה לארץ וכבר פירשנו זה בתחלת גיטין. 
ואי קשיא בא"י אמאי אין מתריעין בסוריא והא גבירה ושפחה היא. י"ל קסבר כבוש יחיד שמיה כבוש ואע"פ שהשוה לח"ל לטומא'. גבירה וגבירה נינהו. אי נמי אין מתריעין מפני שאין המכה מהלכת כל כך אבל מתענין משום גבירה ושפחה אי נמי כי אמרינן גבירה ושפחה ה"מ כשמכה בכל ארץ ישראל אבל היה במקצתה השאר מתענין ומתריעין מפני שמכה מהלכת אבל בא"ל אין מתענין כלל דהא איכא גבירה שאינה לוקה ושפחה תנצל עם הנצלין:





ריטב"א

מפני מה נענש יאשיהו מפני שהי׳‎ לו לימלך בירמיהו ולא נמלך. פי׳‎ וגרם לו חטא זה ליפול בחרב שהיתה של שלו׳‎ וכן ראוי לכל עיר לחוש שמא יגרום החטא וילקו בה ולפי׳‎ מתריעי׳‎ עליה אף על פי שאין החרב באה עליהם כיון שעוברת בארצם.



מתני׳‎ מעשה שירדו זקנים מירושלם. פירשתיה למעלה על אלו מתריעין בשבת פי׳‎ צעקה בפה ולרבותא נקט שבת אבל ה״ה דחול נמי ליכא אבל התרעה בפה בעננו תדע דקתני בבריית׳‎ ועל כלן רשאי׳‎ היחידי׳‎ לסגף עצמן בתעני׳‎ דאלמ׳‎ צבור אין מתענין בדבר זה וגם אין חובה על היחיד אלא שאם רצה להתענות הרשות בידו וכבר פי׳‎ הטעם למעלה לפי שבצרה זו אין שיתוף ולא יראה לאדם אחר ודים לבעלי הצרה שיתענו על עצמם אלא לפי שאין להם פנאי כ״כ ולפי׳‎ תמצא כל הנזכרים בכאן ובברייתא הם מזה המין כי הצרה פרטית לאותו אדם או לאותו מקום בענין שאין לחוש בה לזולתם ובעלי הצרה אין להם פנאי ולפי׳‎ נשתנה הדין שאין שם אלא התרעה בעננו בין בחול בין בשבת וזה ודאי בכל מקום ואפילו באיים הרחוקים שבהפרכיא אחרת אם יודעים הדבר רבי יוסי אומר לעזרה אבל לא לצעקה ולית הלכתא כותי׳‎ שמעון התימני אומר אף על הדבר ולא הודו לו חכמים פריך בש״ס שלא הודו לו אפילו בחול ומייתי׳‎ לי׳‎ מדתניא שמעון התימני אומר מתריעי׳‎ אף על הדבר אפילו בשבת חנן בן פנחס תלמידו של רבי עקיבא משום רבי עקיבא אומר אין מתריעין על הדבר כל עיקר וקשיא להו לרבנן טובא והלא משנה שלימה שנינו עיר שיש בה דבר סביבותיה מתענות ולא מתריעות רבי עקיבא אומר מתריעות ולא מתענות והיכי א״ר עקיבא שאין מתריעין על הדבר כל עיקר ועוד מה ראיה לדרבי עקיבא לרבנן דאמרי לעיל מתענות ולא מתריעות וכ״ש דמתענות כ״ש דמתריעות בפה ותרצו בזה כמה פי׳‎ דלא סלקי והאמת בזה שלא דבר שמעון התימני אלא בדבר הדומ׳‎ לשאר השנויין במשנתי׳‎ לומר שמתריעי׳‎ עליו בפה מיהת אפי׳‎ בהפרכיא אחרת שאין המכה מהלכת שם מפני צרת בעלי הצרה שאין לך נרדף גדול מנרדף מפני מלאך המות וחכמים לא הודו לו להתריע עליו כל עיקר אפילו בחול במקום שאין להם חשש ממנו ודיין לבעלי הצרה שיתענו על עצמו שהרי עיר שיש עליה דבר מתענה ומתרע׳‎ וסביבותיה מתענות ולשאר מקומות אין לעם עסק בדבר זה והלכתא כרבנן:



ת״ר עיר שהקיפוה עובדי כוכבים ומזלות ומפני חיה רעה כך היא הגרס׳‎ בספרי׳‎ שלנו ומיירי שהי׳‎ בענין שאינה משולחת לפום חדא מאנפי דלעיל שאלו היתה משולחת אף בשופרות מתענין ומתריעי׳‎ עליה ואיכא דגרסי רוח רעה וזו גרס׳‎ הרמב״ם ז״ל ומכאן סמך לומר על החולה מצלאי׳‎ בשבת כשהו׳‎ מסוכן ליומי דומי׳‎ דנרדף מפני רוח רעה אבל לא בשאינו מסוכן ליומו ועל כלן רשאין לסגף עצמן בתענית כו׳‎ והלכתא כרבנן מי׳‎ בדבר שאינו צריך כלל מודים חכמים שאין היחיד רשאי לסגף עצמו בתענית ודוקא בשצריך למעשה ידיו הוא שמא יצטרך לבריות ואין הבריות מרחמים עליו אבל בשאינו צריך למעשי ידיו יכול לסגף עצמו בתענית כפי מה שצריך עצמו כמו שאמר בפסח שני ובמס׳‎ י״ט על מר בריה דרבנא שהיה מתענ׳‎ כל השנה ור״ל דצם תלת מאה צומין כדאיתי׳‎ בירוש׳‎ אין מתענין ולא מתריעין בא״י על רוב הגשמים שאינה סכנה להם שהיא ארץ הרים ובתים בנויים באבנים אבל בגולה ומקום שיש בו סכנה מתריעין ומתענין עליהם שלא יהו בתיהם קבריה'.





המאירי

חיה רעה שטרפה אדם שלם והקיאתו מת דרך בית הרעי ונגע אחד בבשרו טהור שמעכל הוא וכפרש בעלמא הוא נחשב אבל העצמות הנוגע בהן טמא שאינן בני עכול ואם לעסום אף בעצמות נחשב לעכול והנוגע בהם טהור ואין בזו חלוק בין כלב לשאר חיות שכל שהביאו מקום יציאתו עושה עכול ומ"מ כל שהטומאה עדיין במעיהם כל זמן שהבולעים חיים אינה מטמאה הא אם מתו הבולעים טומאה שבתוכם מטמאה בכלב כל ג' ימים ובשאר חיות כל יום הבליעה כמו שיתבאר במקומו:



המשנה הרביעית על אלו מתריעין בשבת וכו' כונת המשנה לבאר צרות שאף בשבת מרבים עליהם בתפלה וענין התרעה זו אינה בשופרות שאין שופר בשבת אלא התרעה בעננו ובתפלות גדולות על עיר שהקיפוה גוים והביאוה במצור וכן אם הקיפה נהר וספינה המטרפת בים ר' יוסי אומר לעזרה כלומר שאין מרבים בזעקה דרך קבוץ והמייה ר"ל צעקה אלא שמתפללין כל אחד לעצמו הוא ענין לעזרה ויש שפירשו לעזרה שצועקים לבני אדם לעזור להם אבל לא להרבות בזעקה של תפלה והלכה כחכמים ויש שפירשו על התרעה זו שהיא בשופר והתירו לתקוע בו על דבר זה אף בשבת ור' יוסי לא התיר בתקיעה אלא לקבץ את העם לילך ולעזור אבל לא לכונת צעקה ורבוי תפלה וראשון עקר ר' שמעון התימני אומר אף על הדבר מתריעים בשבת ולא הודו לו שאלו בגמרא לא הודו לו בשבת ושמעון התימני אף בשבת אמרה אבל בחול הודו לו או דלמא לא הודו לא אף בחול ושמעון התימני בחול קאמר ויש שואלים בה האיך תעלה על דעתינו שאף בחול לא הודו לו והרי משנה שלימה לפנינו וכן עיר שיש בה דבר או מפלת אותה העיר מתענה ומתרעת ופרשוה גדולי המפרשים דאסביבותיה קאמר וכמו שאמרו בה מתענות ולא מתריעות ולר' עקיבא מתריעות אבל לא מתענות ופירושה אף בחול לא הודו לו להתריע בסביבותיה ודלא כר' עקיבא או דלמא בחול מיהא הודו וכר' עקיבא והביאוה ממה שמצאו לו שהזכיר בה שבת ר"ל מתריעים על הדבר בשבת ולא חלקו עליו אלא בשבת הא בחול מתריעים כר' עקיבא והדר קאמר חנין בשם ר' עקיבא אין מתענים בשבת כלל הא בחול מתענים וכלה כר' עקיבא וא"כ אינה הלכה שהרי פסקנו כחכמים ואין גדולי המפרשים גורסים בדברי חנן אין מתריעים בדבר כל עקר שא"כ קשיא דר' עקיבא אדר' עקיבא אא"כ נאמר תרי תנאי ואליבא דר' עקיבא דמתניתין קמא לאו אכלה מתניתין קאי אלא דשמעיה לת"ק דקאמר דסביבותיה מתענות ואמר ליה אין לך בסביבותיה אלא התרעה כגון במפלת ובעיר שלא ירדו בה גשמים אבל דבר בעיר גופה לא איירי בה ר' עקיבא וקאמר ר' עקיבא השתא דעל הדבר כלל כלל אין מתריעם בהן שאין התרעה אלא בדבר שאינו מצוי ומיתה שכיחא ואין הדברים נראים דאע"ג דמיתה שכיחא דבר מיהא אינו מצוי ומחוורתא כדמעקרא:



זהו ביאור המשנה ופסק שלה ודינין שבאו עליה בגמרא כך הם:



יחיד שנרדף מפני גוים או מפני לסטים או מפני רוח רעה שבעתתו ובורח מצד שהוא מדמה שאדם רודפו וכ"ש רבים שנרדפו הרי הן בכלל אותם הנזכרים במשנתינו ומתריעים עליהם אף בשבת שאר צרות שלא הותר בהם להתענות בשבת אין הדברים אמורים אלא בתענית שבגזרת הצבור אבל אם רצה מי שיהיה להתענות אף בשבת מפני צרתם של אלו הרשות בידם וכן כל אותם שאמרו שאין סביבותיה מתענות אם רצו להתענות הרשות בידם:



וממוסרם של חכמים להקל בענינים אלו למי שצריך למעשה ידיו ולהזהירו שלא להחליש גופו שמא יצטרך לבריות ואין הבריות מרחמות עליו וכן הקלו במי שטבעיו חלושים והתענית קשה לו אמרו חכמים אמר הקב"ה נשמה שנתתי בך החייה ובמקום אחר י"א ב' אמרו אין תלמיד חכם רשאי לישב בתענית מפני שממעט במלאכת שמים:



המשנה החמשית על כל צרה שלא תבא על הצבור מתענים וכו' כונת המשנה לבאר שאין מתפללים על רוב הטובה ואע"פ שבני אדם קצין בה לצער גופם הואיל ובכללה היא תועלת והוא שאמר על כל צרה שלא תבא על הצבור מתענים ופי' שלא תבא שתבא אלא שהוא מכנה ואם אתה מפרש שלא תבא כלומר שקודם שתבא מתענים עליה שלא תבא זה אינו שאין מתענים עד שבאה ואמר לה על כל צרה הבאה מתענים חוץ מרוב גשמים מפני שהגשמים בכללם מועילים הם אע"פ שבני אדם קצים בה ומעשה שאמרו לחוני המעגל התפלל עלינו שירדו גשמים ואמר להם הכניסו תנורי פסחים שהיו עומדים בחצרות ומיטלטלים היו ושל חרס היו שלא ימוקו בגשמים שבטוח אני שירדו גשמים סמוך לתפלתי התפלל וכו' עד שעלו ישראל מירושלם להר הבית והניחו המקומות הנמוכים מרוב הגשמים אמרו לו כשם שהתפללת וכו' אמר להם צאו וראו אם נמחית אבן טועים כלומר אם הגיע המטר לאבן טועים והיא אבן גדולה שהיתה שם בהר גבוה ששם מכריזים את האבדה ואמר זה דרך גוזמא כלומר שלא יתפלל על שילכו אפילו אם הגיעה לראש ההרים ויש שפירשו אם נמוחה האבן והוא דרך גוזמא גם כן ובתלמוד המערב כשם שאי אפשר לאבן לימחות כך אי אפשר להתפלל על רוב גשמים צריך אתה לנדות שאע"פ שראוי להתפלל אין ראוי לצדיק להחזיק עצמו כל כך בטוח בתפלתו שיהא מדבר דרך גזירות:



זהו ביאור המשנה ופסק שלה ומה שבא עליה בגמרא כך הוא:



מה שאמרו במשנה שלא להתענות על רוב גשמים דוקא במקום שאין הזיקם מצוי כגון ארץ הרים וגבעות וארץ נגובה ויבשה בטבעה אבל כל שהוא טבעני כגון מחוז בבל והדומים לו מתריעות עליה מיד אמרו חכמים שבזמן שבית המקדש קיים בזמן שהיו גשמים מרובים היו אנשי משמר שולחים לאנשי מעמד תנו עיניכם לאחיכם שבגולה ר"ל להתענות ולהתפלל שלא יהיו בתיהם קבריהם ר"ל מחשש מפלת והוא הדין אם הזיקם מצוי לרקיבת הזרעים או באיזה ענין:





מהרש"א - חידושי הלכות

גמרא ומפני רוח רעה מתריעין בשבת ועל כולן כו' רב יהודה אמר רב ער שיבלו כו' ומתחזי כי איניבא ת"ר כו' כצ"ל:


בפרש"י בד"ה והתניא ידו עד שישכשך ידו הס"ד ואח"כ מה"ד רגלו כידו קאמינא וכיון כו' עכ"ל כצ"ל ומפירושו [נראה] דה"ג בגמרא וישכשך רגליו במים והתניא ידו רגלו כידו כו' וק"ל:





מהרש"א - חידושי אגדות

ע"ב זו  ע"ז כו'. מיהו הא דכתיב בתר הכי ולא שמע אל דברי נכו מפי אלהים גו' משמע שהוא קודש והכי איתא במדרש שכן אמר ישעיהו וסכסכתי מצרים במצרים וזהו שיסד הקליר כו' עיין פרש"י בזה אבל אלהים אשר עמדי לא משמע אלא ע"ז מיהו יש לדקדק לקמן מאי קאמר מפני מה נענש יאשיהו כו' הא מפורש ביה שלא שמע אל דברי נכו מפי אלהים דהיינו נבואת ישעיהו וי"ל כיון דשמע מיניה דפרעה דקבטח בעז אמר יכילנא ליה ותבטל נבואת ישעיה וניחא נמי הא דהוצרך לומר הואיל וקבטח בע"ז ולא סגי ליה בדרש דאפילו חרב של שלום דאי לאו שבטח פרעה בע"ז לא הוה בא יאשיהו לעשות מלחמה עמו כנבואת ישעיהו ועוד כיון דלאו מצוה היא אלא בברכות הוא דכתיב ודו"ק: 


שמעיה  דקא מצדיק דינא וכו' שנאמר צדיק הוא ה' כי פיהו כו'. היינו מה שלא נמלך בירמיה ולפי המדרש ניחא טפי שלא שמע לנבואת ישעיה ועיין בזה בתרגום של איכה: 


פתח  עליה ההוא שעתא רוח אפינו וגו'. עיין פי' הפסוק בתרגום שם: 


ויהי  האדם לנפש חיה נשמה שנתתי בך החיה כו'. משום דלא כתיב כן בשאר כל הנבראים כגון בהמה חיה ועוף דיש בהם ג"כ נפש חיה כמו באדם דרשו כן באדם וכבר נמי דרשו בהאי קרא כמה דרשות ורבנן נמי דפליגי הכא אדר"י דרשי ביה הנך דרשות דבב"ר ופרש"י שמא יצטרך לבריות כי אין בו כח להרויח כו' ועוד נראה לפרש שמא יצטרך לבריות כי לא יחדל אביון וגו' ואין הבריות מרחמין עליו שהוא עצמו גרם לו חולי ע"י סיגוף:





רש"ש

גמרא מאי כי החליתי כו' מלמד שעשו כל גופו ככברה. עפרש"י. ולעד"נ דדריש החליתי כמו החלותי מגזרת הכפולים ושרשו חלל ור"ל שנעשה חלול ככברה כלשון המדרש בב"ר פ' פ"ב שהארץ חלולה ככברה:



שם שאלו את ר' אלעזר עד היכן כו'. כ"נ דצ"ל בלא י' והוא ר"א בן פדת:



רש"י ד"ה ת"ש. דקתני כי האי לישנא כו'. כצ"ל ותיבת חדא למחוק:





הגהות יעב"ץ

אין היחיד רשאי לסגף כו׳. נ״ב אבל בצבור שגזרו תענית. בע"כ צריך לסגף עצמו אע"ג דלא מצי כמ״ש תוס׳. ור"ל דחלש אבל לא מיירי במקום חולי או סכנה דודאי ליכא דאמר אפי' בצבור. אלא דבצבור ליכא למיחש לשמא כו׳ ואין הבריות מרחמות. מאחר שהיא גזירת הצבור. ואגרא דתעניתא צדקתא (ברכות ו׳ כ׳] וכל תענית שלנו העם ולא חלקו צדקה הרי אלו כש״ד (סנהדרין ל"ה א׳):





בן יהוידע

וְהוּא אֵינוֹ יוֹדֵעַ שֶׁאֵין דּוֹרוֹ דּוֹמֶה יָפֶה. קשא כיון דהיו עובדי עבודה זרה בסתר למה לא גילה לו ירמיהו הנביא ע"ה את הדבר הזה כשאמר לו משה אמר וְחֶרֶב לֹא תַעֲבֹר בְּאַרְצְכֶם (ויקרא כו, ו) ובודאי היה נשמע לו כי לא יכחיש דברי נביא?
ונראה לי דאיתא בספר הדורות בשם המקובלים אחז נתגלגל ביאשיהו ונהרג במלחמה לכפר על עונותיו בגלגול העבר וכל רביעית דם שיצא ממנו נחשב למיתה בפני עצמו ולכן הצדיק דין על עצמו ואמר צַדִּיק הוּא הֳ' כִּי פִיהוּ מָרִיתִי (איכה א, יח) עד כאן לשונם. ואמרתי רמז בזה לכן ראש וסוף יאשיהו עולה כמנין אחז.
ובזה ניחא דירמיהו הנביא ע"ה ידע ברוח הקודש שיכשל בדבר זה לחשוב דורו יפה ויסמוך על זה ויצא במלחמה ויהרג כדי לתקן גלגול אחז שנתגלגל בו וידע שזו היא סיבה מאת ה' ולכן קרא עליו מקרא זה רוּחַ אַפֵּינוּ מְשִׁיחַ הֳ' נִלְכַּד בִּשְׁחִיתוֹתָם (איכה ד, כ), קרי ביה 'בשחיתו מת' כי אחז היה קרוי מת והוא נלכד עתה בזה לתקנו.
ובזה יובן בס"ד מה שאמר רב יהודה, אמר רב מלמד שעשאוהו כל גופו ככברה, וכן אמרו במדרש איכה (איכה רבה א, נג) אמר רבי מני שלש מאות חיצים הורו בו עד שנעשה גופו ככברה, וצריך להבין למה נקטי חז"ל דמיון זה של כברה גבי יאשיהו?
אך ידוע מה שאמרו בסנהדרין (סנהדרין קד.) בפסוק (ישעיהו ז, ג) 'צֵא נָא לִקְרַאת אָחָז וכו' אֶל מְסִלַּת שְׂדֵה כוֹבֵס' מאי כובס? אוכלא דקצרי סחף ארישיה וחלף, פירש רש"י כלי מנוקב של כובסין שמזלפים בו מים על הבגדים ואותו הכלי הפך אחז על ראשו כדי שלא יכירו ישעיה דהיה מתבייש ממנו ואמרו שם בגמרא מפני שהיה לאחז בושת פנים זו מן ישעיה לכך לא נמנה בכלל אין להם חלק לעולם הבא נמצא זכה אחז להיות נתקן על ידי גלגול ביאשיהו מפני שהיה לו בושת פנים שהניח כלי מנוקב של כובסין שעשוי ככברה כדי שלא יראהו ישעיהו הנביא ע"ה ולכן עתה כשנתקן בהריגת יאשיהו נעשה גופו ככברה בהריגתו לרמוז זכות הבושה שהיה לו כשהניח כלי של כברה על ראשו גרם לו תיקון זה שהיה לו עתה בהריגתו.
ודע כי ודאי יאשיהו היה לו עוד נשמות גדולות ורבות מלבד נפש אחז ולא היה כולו אחז דידוע מה שאמרו רבותינו ז"ל בשער הגלגולים, דאפשר שיתגלגל באדם אחד חמשה וששה נשמות בגוף אחד. ולפי דברי המדרש שהורו בו שלש מאות חיצים נראה לי כמנין 'יצר' [300] אשר הלך אחריו בגלגול אחז ועל זה הצדיק עליו הדין כי מספר 'הֳ' צַדִּיק יִבְחָן' (תהלים יא, ה) עולה שלש מאות, דכל זה קבל יאשיהו המלך ע"ה מאהבה.



רַבִּי יוֹסֵי אוֹמֵר: אֵין הַיָּחִיד רַשַּׁאי לְסַגֵּף עַצְמוֹ בְּתַעֲנִית, שֶׁמָּא יִצְטָרֵךְ לַבְּרִיּוֹת, וְאֵין הַבְּרִיּוֹת מְרַחֲמוֹת עָלָיו. אָמַר רַב יְהוּדָה, אָמַר רַב: מַאי טַעְמָא דְּרַבִּי יוֹסֵי? דִּכְתִיב: (בראשית ב, ז) "וַיְהִי הָאָדָם לְנֶפֶשׁ חַיָּה", נְשָׁמָה שֶׁנָּתַתִּי בְּךָ, הַחֲיֵה!. מקשים הא רבי יוסי פירש טעמו להדיא שאמר שֶׁמָּא יִצְטָרֵךְ לַבְּרִיּוֹת? ונראה לי הכי קאמר מאי טעמא דרבי יוסי דחייש שמא יחלה ויצטרך לבריות ואין מרחמים עליו, ולמה לא יסמוך שהבריות יהיו מרחמים עליו? לזה אמר טעמא דקאמר 'נְשָׁמָה שֶׁנָּתַתִּי בְּךָ הַחֲיֵה' שמע מינה קאמר לו החייה אתה בעצמך ולא תסמוך על הבריות שיחיו אותה.



(ויקרא כו, ד) "וְנָתַתִּי גִּשְׁמֵיכֶם בְּעִתָּם", לֹא שִׁכּוֹרָה, וְלֹא צְמֵאָה, אֶלָּא בֵּינוֹנִית. נראה לי בס"ד דריש בעתם אותיות 'עב תם' רוצה לומר עב שלם אין בו גשם מרובה ולא גשם מועט אלא בינוני וכל בינוני הוא תם ושלם וסימניך אמצעי שלם.





גבורת ארי

מעשה ובלעו זאבים וכו' פרש"י כשהן שלימים בפרק ו' דמנחות (דף ס"ט) בעי רמי בר חמא פיל שבלע כפיפה מצרית וכו' מי הוי עיכול או לא הוי עיכול ורצה לפשוט מהאי עובדא שטימאו את העצמות ודחי שאני עצמות דאקושי טפי והא דטיהרו את הבשר דחי שאני בשר דרכיך ופירשו שם התוס' אע"ג דנקט שבלע מסתברא שלא היו שלמים משום דקשיא ליה אמאי טהרו הבשר הא תנן בפרק קמא דבכורות (דף ג') דג טהור שבלע דג טמא אסור באכילה אלמא לא הוי עיכול לפיכך פירשו כל דבר שהוא שלם שניכר בשלימתו שלא נתעכל ולא לעס בפיו בין לענין טומאה בין לענין איסור לא הוי עיכול לפיכך דג טהור שבלע דג טמא אסור דלהכי נקט שבלע דלא הוי עיכול וזאבים שבלעו תינוקות אע"ג דנקט שבלע מסתברא שלא היו שלימים משום הכי הוי עיכול לבשר ולפי זה תקשה לפירוש רש"י שבלעו כשהן שלימים מההיא דפרק קמא דבכורות דדג טהור שבלע אלא שהתוס' פירשו שם בשם רב האי דשאני טומאה דאפושי טומאה לא מפשינן:


עוד תירצו התוס' שם דהיכא דיצא דרך בית הרעי הוי עיכול טפי מהתם שנמצא במעיו וקשה לי דבפרק ד' דחולין (דף עא) מוכיח רבה דטומאה בלועה אינה מטמאה מדכתיב והאוכל יכבס בגדיו מי לא עסקינן דאכל סמוך לשקיעת החמה פירוש ואכתי לא נתעכל עד הלילה ואמר רחמנא טהור ופריך דילמא שאני התם דלא חזיא לגר הניחא לר' יוחנן דאמר אחד זו ואחד זו עד לכלב שפיר אלא לבר פדא דאמר טומאה חמורה עד לגר טומאה קלה עד לכלב מאי איכא למימר ומשני נהי דלא חזיא בפניו שלא בפניו מחזי חזיא ופרש"י שלא בפניו חזיא אם בלע חתיכה קטנה ולא לעסה חזיא למי שאינו יודע שבלע ובודאי הכי הוא דמיירי שלא לעסה דאילו בדבר הנלעס אפילו מי שלא ידע שבלע על ידי לעיסה נמאס ולא חזיא לגר והא כיון דלבר פדא טומאה חמורה עד לגר אין להוכיח מוהאוכל יכבס בגדיו דטומאה בלועה אינו מטמאדאם לא כן היה טמא דאע"ג דלא חזי לגר בפניו שלא בפניו חזי והיינו בבלע ולא לעס דכיון דקרא סתמא כתיב מי לא עסקינן דמיירי נמי בבלע בלא לעיסה וכדדייק מי לא עסקינן דאכל סמוך לשקיעת החמה ועדיין לא נתעכל והשתא למה לי למימר מי לא עסקינן דאכל סמוך לשקיעת החמה אפילו אי אכל בתחילת היום דשהה כשיעור עיכול כיון דקרא מיירי נמי בלא לעסה אין כאן עיכול וע"כ מדאמר רחמנא טהור הוא בעל כרחו שמע מינה דטומאה בלועה אינה מטמאה ומהאי טעמא כ"ש דמוכח נמי אדרבי יוחנן דאמר אחד זה ואחד זה עד לכלב והוה ליה לרבה למימר הכי דהוי מוכח אליבא דכולי עלמא ולמה ליה להוכיח מאכילת סמוך לשקיעת החמה כיון דמכל מקום אי אפשר להוכיח מהא לחוד אלא מטעמא דמי לא עסקינן דבלע ולא לעסה והא בהא טעמא לחוד סגי להוכיח אליבא דכולי עלמא דטומאה בלועה אינה מטמאה. אלא ודאי שמע מינה דאפילו בלע ולא לעסה הוי עיכול משום הכי אי אפשר לרבה להוכיח דטומאה בלועה אינה מטמאה אלא מאכילה סמוך לשקיעת החמה דאי אכלה קודם בכל ענין הוי עיכול אפילו בלע ולא לעסה:


והכי נמי קשה לי על מה שתירצו דהיכא דנמצא במעיו לא הוי עיכול דא"כ למה ליה לרבה להוכיח מהאי טעמא דמי לא עסקינן דאכל סמוך לשקיעת החמה הא אפילו אכל קודם נמי שפיר שמע מינה דטומאה בלועה אינה מטמאה דהא כיון דעדיין במעיו לא הוי עיכול ומכל מקום לא תקשה לך למאי דפירשו התוס' דההיא מעשה דזאבים שבלעו היה על ידי לעיסה איך רצה לפשוט שם בפרק ו' דמנחות מדטיהרו את הבשר דשמע מינה דהוי עיכול דשאני התם דלא חזיא לגר אפילו שלא בפניו דנמאס על ידי לעיסה ודילמא ס"ל כבר פדא דטומאה חמורה עד לגר ואע"ג דמת טמא במגע ומשא הא בין מגע בין משא הוי בכלל טומאה חמורה דעד לגר לבר פדא כדפירש רש"י שם בחולין משום הכי טיהרו הבשר סתמא דמשמע בין ממגע בין ממשא ודלא כפירוש רש"י בפרק שלישי דבכורות (דף כ"ג) דטומאה חמורה היינו משא וטומאה קלה היינו מגע ואפילו לבר פדא עד לכלב דליתא כמו שכתוב בשה"מ דלא קשה מידי דטומאת מת שאני דאפילו לא חזיא לגר מטמא כדמוכח בפרק ז' דנזיר (דף נ) דתנן התם דנזיר מגלח על כזית נצל מן המת ומבעיא לן יש נצל לבהמה פירוש לטמא משום נבילה או אין נצל לבהמה וקאמר הניחא למאן דאמר טומאה חמורה עד לגר כו' שפיר פירוש וכיון דנצל לא חזיא לגר הא ודאי אין נצל לבהמה ואפילו הכי למת יש נצל לכ"ע אע"ג דלא חזיא לגר ועוד הא מלא תרווד רקב של מת טמא אע"ג דעפרא בעלמא הוא ואפילו לכלב לא חזיא ומהשתא הא דטהרו את הבשר בהא עובדא דבלעו זאבים משום עיכול הוא:


מיהו קשה לי מדטהרו את הבשר דרכיך שמע מינה דבבשר יש עיכול ובסוף פרק ז' דחולין (דף ק"ג) אמר בלע חצי זית והקיאו וחזר ואכלו חייב ואמר שמע מינה תרתי שמע מינה דהרי נהנה גרונו בכזית וש"מ דלא הוי עיכול אלמא אפילו בשר דרכיך נמי לא הוי עיכול ודוחק לחלק בין בשר שאר בעלי חיים לבשר אדם דבשר אדם רכיך יותר משאר בעלי חיים משום הכי הוי עיכול אבל בעלי חיים אקושי טפי ולא הוי עיכול ועוד דא"כ תקשה מאי קמבעיא ליה פיל שבלע כפיפה מצרית אי הוי עיכול או לא השתא בשר בעלי חיים דודאי רכיך יותר ויותר מכפיפה מצרית לא הוי עיכול כפיפה מצרית דאקושי טפי לא כל שכן דלא הוי עיכול:


מיהו למאי דפירשו התוס' דהיכא דיצא דרך בית הרעי הוי עיכול טפי מנמצא במעיו אפשר לומר דהיכא דלא יצא דרך בית הרעי אלא הקיאו דרך פיו דמי לנמצא במעיו ולא הוי עיכול משום הכי בלע חצי זית והקיאו וחזר ואכלו חייב ולא הוי עיכול. אבל למאי דתירצו בשם רב האי דשאני טומאה דאפושי טומאה לא מפשינן הא לפי דבריו בעל כרחך הא דמחלק בין איסור לטומאה אינו אלא מדרבנן ומן התורה אפילו לענין איסור הוי עיכול וכה"ג אמרי' בפרק קמא דביצה גבי האוכל מנבילת עוף הטהור מן השלל של ביצים אפושי טומאה מדרבנן לא מפשינן דודאי אין לחלק בשל תורה בין איסור לטומאה ומדחייב מלקות בבלע חצי זית והקיאו וחזר ואכלו שמע מינה מן התורה לא הוי עיכול וא"כ תקשה ההיא עובדא דזאבים אמאי טיהרו את הבשר:


והכי נמי למאי דפירש רש"י דעובדא דזאבים דבלעו כשהן שלימים ואפילו הכי הוי עיכול משום הכי טהרו את הבשר תקשה מהאי דבלע חצי זית דסוף פ"ז דחולין דשמע מינה דלא הוה עיכול ולפירוש התוס' דמחלקין בין בלע ללעסה וההיא דזאבים בלעסה הוי נמי ניחא דההיא דסוף פרק ז' דחולין מיירי בבלע ולא לעסה אבל לפירש"י דההיא דזאבים בבלע ולא לעסה איירי תקשה מההיא דסוף פרק ז' דחולין:ובלעו זאבים שני תינוקו' כו' וטיהרו כו' הבאתי ההיא דפרק ד' דחולין דיליף בזה דטומאה בלועה אינה מטמא' מדכתיב והאוכל מנבלתה יכבס בגדיו מי לא עסקינן דאכל סמוך לשקיעת החמה ואמר רחמנא טהור ופריך ודילמא שאני התם דלא חזי לגר הניחא לר' יוחנן דאמר אחד זו ואחד זו עד לכלב שפיר אלא לבר פדא דאמר טומאה חמורה עד לגר טומאה קלה עד לכלב משום דלא חזיא לגר הוא ומשני נהי דלא חזיא בפניו שלא בפניו מחזי חזיא ליה פירש"י טומאה חמורה לטמא אדם הוא קרוי נבלה וכ"ז שראוי לגר למאכל אדם אבל מכאן ואילך אין שם נבילה עליו להיות אב הטומאה אלא אוכלין ומשקין הוא דמטמא עד לכלב דלא גרע ממגע נבילה שהוא ראשון לטומאה ומטמא אוכלין ומשקין ומדפירש טומאה חמורה לטמא אדם משמע בין מגע נבילה ובין משאה שניהן שוין לבר פדא ועד לגר ואני תמה דבפרק ג' דבכורות (דף כ"ג) אמר והא דתנן ר' אליעזר בן יעקב אומר בהמה גסה ששפעה חררת דם הרי זו תקבר ופטורה מן הבכורה ותני ר' חייא אינו מטמא לא במגע ולא במשא ואמאי נהי דבמגע לא מטמא תטמא במשא ודחי שאני הכא דהוה ליה טומאה סרוחה ופריך הניחא לבר פדא דאמר טומאה חמורה עד לגר וטומאה קלה עד לכלב הא לא חזיא לגר אלא לר"י דאמר אחד זו ואחד זו עד לכלב הא חזיא לכלב ופירש"י טומאה חמורה היינו משא עד לגר אבל אם סרחה ואינה ראויה לגר שוב אינו מטמא במשא אבל טומאה קלה של מגע מטמא עד שתפסול מאכילת כלב והרי שפירש לטומאה קלה דבר פדא היינו טומאת מגע וזה סותר למאי דפירש בפרק ד' דחולין:


מיהו בההיא דפרק ב' דבכורות יש לפרש נמי דאינו קרוי טומאה קלה אלא טומאת אוכלין ומשקין אבל מגע בכלל טומאה חמורה הוא והכי נמי בההיא דפרק ד' דחולין יש לפרש דמגע טומאה קלה הוא מכל מקום פריך לבר פדא משום דלא חזיא לגר אף על גב דטומאה קלה דמגע אפילו לבר פדא עד לכלב אפילו הכי אם אכלה סמוך לשקיעת החמה טהור משום דמגע בית הסתרים אינו מטמא והוכחת רבה אינו אלא מטומאת משא דאפילו בבית הסתרים מטמא וכדפירש רש"י התם:. מ"מ פירש"י דבפרק ד' דחולין נראה לי עיקר דגם טומאת מגע לבר פדא בכלל טומאה חמורה דעד לגר ואינו קרוי טומאה קלה אלא טומאת אוכלין ומשקין דהא בפרק ז' דנזיר (דף נ') בעי אביי מרבה יש נצל לבהמה פירוש לענין טומאת נבילה או אין נצל לבהמה וקאמר הניחא למאן דאמר טומאה חמורה עד לגר וטומאה קלה עד לכלב שפיר פירוש דלהאי מאן דאמר ליכא למיבעיא אי יש נצל דודאי אין נצל דהא לא חזיא לגר אבל למאן דאמר כו' ואי טומאה חמורה היינו משא וטומאה קלה דעד לכלב היינו מגע אם כן להאי מ"ד איכא נמי למיבעי' אי יש נצל לענין טומאת מגע אלא ודאי טומאת מגע נמי בכלל טומאה חמורה דאינו אלא עד לגר דהשתא לבר פדא ליכא למיבעיא כלל אי יש נצל לבהמה כיון דבין מגע נבילה בין משא אינו אלא עד לגר והא ודאי נצל אינו ראוי לגר כלל:





פתח עינים

מאי דרש וכו' הקשה הראב"ד למה נענש והלא דרש המקרא והסכים להלכה ותירץ שהיה ירמיהו מתנבא וכו' ה"ל כאלו אינו מאמין בדברי נביא וכו' ולפיכך נענש. לקוטי רבינו בצלאל כ"י. וק"ק דהש"ס קאמר אמר ר' יוחנן מפני מה נענש מפני שהיה לו לימלך בירמיהו וכו'. ויש לישב:


אין מתריעין על הדבר כל עיקר. ואם כן לא הודו אף בחול וכתבו רבינו ישעיה והריטב"א דלא הודו לו על שאר עיירות אבל היא עצמה מתרעת כדתנן עיר שיש בה דבר מתענה ומתרעת ע"ש באורך:





שערי תורת בבל

(כב סע"ב) שיעמוד אדם בקרן אפל.—בירושלמי דפרקין [סז רע"א] הנוסח "קרן עופל" בעי"ן. ושם מבואר שהוא סמוך לנחל קדרון. וחוקרי ארץ ישראל ביארו, שהוא זרוע דרומית של הר המוריה, ועליו היה בנוי מבצר ומגדל, כדכתיב "והנתינים היו יושבים בעפל וגו' והמגדל היוצא" (נחמ' ג כו)*ועי' גם דה"ב כז ג ול"ג יד, ועי' בס' תבואות הארץ פ"ז (דפוס ירושלים, תר"ס) עמ' ש"ל בהערה..





יד דוד

אמר ר׳ שמואל ב"נ אמר ר' יוחנן מפני מה נענש יאשי׳ במטה אפרים כתוב דמה שכתוב בספרים ר׳ יוחנן הוא טעות דבשבת נ״ו אמר ר׳ יוחנן גופיה כל האומר יאשי' חטא אינו אלא טועה וקשיא דר״י אדר״י וצריך להגיה רב במקום ר״י וקשה להגיה כן דהא ר"ש בר נחמני אמר כן ובכל מקום מצינו ר״ש ב״נ בשם ר"י ולא בשם רב ולכן י"ל דדוקא בשאר דברים אמר ר״י דלא חטא ולאפוקי מרב שם דאמר דלא מצינו גדול בבעלי תשובה מיאשיה אבל באותו דבר וודאי חטא אמנם שוגג הי׳ שסבור שא״צ למלוך בירמי׳ כיון שהדין מפורש בתורה אפילו חרב של שלום ולא הי׳ יודע מזה שאין דורו עולה יפה וגם סמך ע״ז מדבטח בע״ז כנ״ל:


איבעי׳ להו כמלא פי תנור תבואה או כמלא פי תנור פת. בשו״ת יד אלי׳ סימן כ״ה כתב דלמה לא איבעי׳ ליה ג״כ על שיעור התנור כמה הוא כדי דידעינן פיהו כמה ותירץ דשיעור התנור הי' מפורסם להם ע״ש והוא ברור. ועיין בפרק ה׳ דכלים משנה א׳ כי שם מבואר ומובא גם בש״ס חולין:


אין מתריעין על הדבר כל עיקר. עיין במגילת ספר לאוין י״ג ע״ב שהקשה למה אין מתריעין והלא הדבר צרה יותר גדולה משאר צרות ואפילו על הזלי בגדי פשתן מתריעין כ״ש על הדבר והניח בצ״ע וכבר תירץ יתיה הרמב"ן בליקוטיו דמיתה הוא מנהגו של עולם לפיכך אע״פ שנחרבה אין מתריעין עליהם משא״כ השארי׳ שהוזכרו יוצאי' לחוץ ממנהג הטבעי׳ וע״ש בליקוטים דף וי״ו ע״ג ע״ד:


תוס׳ ד״ה ר׳ יוסי אמר אין היחיד רשאי שפתי ישנים כ׳ ע״א:

